244 
ARISTOTELIS 
canere cuculus incipit. Conspicitur vero paruo 
tempore per aestatem; hieme autem nuspiam. At 
vero est accipiter vncis vnguibus : cuculus non est. 
Neque capite illi similis est ; sed vtrisque partibus 
potius columbae: colore tantum accipitrem reprae¬ 
sentat. Quanquam accipitres maculis linearum 
specie sunt, cuculas quasi punctis potius variatur. 
Magnitudo tamen et volatus similis minimo acci¬ 
pitri, qui per id tempus fere non comparet, quo 
cuculus videtur. Nam sane iam ambo visi sunt. 
Quin perspectum est, cuculum ab accipitre deuo- 
rari. Atqui nullo in genere auium congenerum 
hoc euenire solet. Cuculi pullos negant a quo¬ 
piam conspectos. At ille parit quidem, sed nidum 
nullum construit; verum in minorum auium nidis, 
deuoratis illorum ouis, deponit ipse sua, potissi¬ 
mum vero in palumbis nido, deuoratis ipsius ouis. 
Singula fere parit, raro bina. Parit autem in cur¬ 
rucae (hypolaidis) quoque nido; atque illa et ex¬ 
cludit et educat. Quo maxime tempore et pinguis 
est et carne suaui ad vescendum: quemadmodum 
accipitrum quoque pulli sunt et pingues et suaui 
carne valde. Eorum genus quoddam praeruptis 
atque longinquis in saxis nidificare solet. 
C A P. VIII. (Scaligero VII.) 
Auium magna pars incubat ? quemadmodum de 
